CELEX: C2007/042/63
Language: et
Date: 2007-02-24 00:00:00
Title: Kohtuasi T-403/06: 22. detsembril 2006 esitatud hagi — Belgia versus komisjon

24.2.2007   
            
            
               ET
            
            
               Euroopa Liidu Teataja
            
            
               C 42/36
            
         22. detsembril 2006 esitatud hagi — Belgia versus komisjon
   (Kohtuasi T-403/06)
   (2007/C 42/63)
   Kohtumenetluse keel: prantsuse
   Pooled
   
      Hageja: Belgia Kuningriik (esindajad: L. Van den Broeck ja advokaat J. Meyers)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada vaidlustatud otsus vastavalt EÜ artiklile 230;
            
         
               —
            
            
               mõista käesoleva hagiga seotud kohtukulud välja komisjonilt (Eurostat).
            
         Väited ja peamised argumendid
   Hageja palub käesoleva hagiga tühistada komisjoni otsus, mis sisaldus Euroopa Ühenduste Statistikaameti (Eurostat) 18. oktoobri 2006. aasta kirjas, muuta Belgia riigieelarve puudujääki ja riigivõlga puudutavaid andmeid 2005. aasta kohta ning avaldada muudetud andmed vastavalt nõukogu 22. novembri 1993. aasta muudetud määruse (EÜ) nr 3605/93 Euroopa Ühenduse asutamislepingule lisatud ülemäärase eelarvepuudujäägi menetlust käsitleva protokolli kohaldamise kohta (1) artikli 8h lõikele 2. Hageja vaidlustab kaks komisjoni tehtud muudatust, esiteks Fonds de l'infrastructure ferroviaire (FIF) (Raudteeinfrastruktuuri fond) klassifitseerimine valitsemissektori asemel kaupu ja mittefinantsteenuseid tootvate ettevõtete sektorisse Euroopa arvepidamissüsteemi ESA 1995 (2) (ESA 95) kohaldamiseks ja teiseks riigi (FIF) poolt 2005. aastal 7 400 miljoni euro suuruse kapitalisiirde sissekandmisega Société nationale des Chemins de fer belges (SNCB) võlgade ülevõtmise tõttu.
   Hageja esitab oma tühistamistaotluse toetuseks järgmised väited.
   Seoses FIF-i klassifitseerimisega valitsussektorisse viitab hageja määruse (EÜ) nr 3605/93 artikli 8h lõike 2 ja ESA 95 lõigete 2.12, 3.19 ja 3.27-3.37 rikkumisele. Hageja leiab, et FIF-i tuleb käsitleda “institutsionaalse üksusena” ESA 95 lõike 2.12 mõttes ning “turutootjana” vastavalt ESA 95 lõigetes 3.19 ja 3.27-3.37 määratletud kriteeriumidele, ning FIF peab sellisena olema klassifitseeritud väljapoole valitsussektorit. Ta väidab seega, et vaidlustatud otsuses leitakse ebaõigesti, et FIF ei vasta 2005. aasta osas sellisele topelttingimusele.
   Teise võimalusena esitab hageja kolm väidet seoses FIF-i poolt selle äriühingu 2005. aasta võlgade ülevõtmise tõttu Belgia riigi 7 400 miljoni euro suuruse kapitalisiirdega SNCB-le. Esimene puudutab määruse (EÜ) nr 3605/93 artikli 8h lõike 2 ja ESA 95 lõigete 1.33, 1.44(c), 4.165(f) ja 6.30 rikkumist. Hageja väidab, et kõnealuse võla määramine FIF-ile ei tulene mitte “tehingust” ESA 95 lõike 1.33 mõttes, vaid “restruktureerimisest” ESA 95 lõigete 1.44(c) ja 6.30 mõttes. Teiseks väidab hageja, et isegi kui võla määramist FIF-ile tuleks käsitleda “tehinguna” ESA 95 lõike 1.33 mõttes, ei hõlma see kapitalisiiret ESA 95 lõike 4.165(f) mõttes. Teine väide, mis esitati seoses Belgia riigi poolt SNCB-le tehtud 7 400 miljoni euro suuruse kapitalisiirde sissekande vaidlustamisega, puudutab EÜ artikli 235 rikkumist, kuna hageja arvates ei ole komisjon vaidlustatud otsust selles osas piisavalt põhjendanud. Lisaks väidab hageja, et vaidlustatud otsus rikub õiguspärase ootuse põhimõtet, kuna otsus eiras komisjoni (Eurostat) 13. augusti 2004. aasta kirjas väljendatud seisukohta, milles komisjoni ekspert oli väljendanud nõustumust käesolevas kohtuasjas hageja toodud käsitlusega.
   
      (1)  EÜT L 332, lk 7; ELT eriväljaanne 10/01, lk 33.
   
      (2)  Heaks kiidetud nõukogu 25. juuni 1996. aasta määrusega (EÜ) nr 2223/96 ühenduses kasutatava Euroopa rahvamajanduse ja regionaalse arvepidamise süsteemi kohta (EÜT L 310, lk 1; ELT eriväljaanne 10/02, lk 3).